L'Institut d'Estudis de l'Autogovern (IEA) és un òrgan dependent del Departament de la Presidència d'acord amb el Decret 20/2019, de 29 de gener, de reestructuració del Departament de la Presidència que, d'acord amb el que estableixen els articles 47 i 51e) del mateix Decret, té atribuïda, entre d'altres, la funció de fomentar la recerca universitària sobre l'organització territorial del poder.
Per assolir aquests objectius, l'IEA encarrega estudis, organitza seminaris, realitza una àmplia activitat editorial a disposició dels investigadors i investigadores sobre autonomies polítiques, federalisme, autodeterminació i secessió, concedeix beques i ajuts per realitzar treballs de recerca.
En aquesta mateixa línia, és voluntat de l'Institut d'Estudis de l'Autogovern concedir els Premis Institut d'Estudis de l'Autogovern, amb la finalitat de promoure l'estudi científic de temes relacionats amb l'organització territorial del poder.
Per això, atès el que disposa el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei esmentada, a proposta del director/a de l'IEA, i en ús de les facultats que em confereix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat.
Aprovar les bases reguladores que han de regir la concessió dels Premis Institut d'Estudis de l'Autogovern de l'IEA per a publicacions i tesis doctorals sobre l'organització territorial del poder, que consten a l'annex d'aquesta Ordre.
Aquesta Ordre entra en vigor després de vint dies de la seva publicació al Diari Oficial de la Generalitat de Catalunya.
Contra aquesta Ordre les persones interessades poden interposar recurs contenciós administratiu davant el Tribunal Superior de Justícia de Catalunya, en el termini de dos mesos a comptar de la data de publicació al DOGC.
Barcelona, 21 d'octubre de 2019
L'objecte dels Premis Institut d'Estudis de l'Autogovern és distingir treballs acadèmics sobre l'organització territorial del poder en tres categories:
Les publicacions i tesis doctorals hauran de tractar objectes d'estudi que, relacionats amb la distribució territorial del poder, abordin algun o alguns dels temes següents: poder i/o sobirania compartits; nacionalisme; minories nacionals, culturals i lingüístiques; estructures institucionals descentralitzades/federals; relacions intergovernamentals; govern multinivell i polítiques públiques; autodeterminació; secessió.
Les publicacions i tesis doctorals hauran de provenir de les disciplines següents: la ciència política, la sociologia, el dret, l'economia, i la filosofia política.
Requisits de les obres que es presentin als premis
2.1 La llengua de les obres podrà ser l'anglès, el català o el castellà.
2.2 Les obres de la categoria "Llibre" i "Article" hauran d'estar publicades en la data de publicació de resolució de la convocatòria i les obres de la categoria "Tesi doctoral" hauran d'estar ja defensades.
2.3 Al premi de la categoria "Llibre" podran presentar-s'hi obres que s'hagin publicat durant els dos anys anteriors a la publicació de la resolució de la convocatòria.
2.4 Al premi de la categoria "Article" podran presentar-s'hi articles que s'hagin publicat durant l'any anterior a la publicació de la resolució de la convocatòria.
2.5 Al premi de la categoria "Tesi doctoral" podran presentar-s'hi tesis doctorals que s'hagin defensat durant els dos anys anteriors a la publicació de la resolució de la convocatòria.
Persones destinatàries, requisits i compatibilitat
Les persones físiques que sol·licitin participar en qualsevol de les categories dels premis podran ser de qualsevol nacionalitat i hauran de ser els autors/ores de les obres que es presenten als premis.
A més, hauran de complir amb els requisits següents:
a) No estar sotmès/esa a cap dels supòsits de prohibició establerts a l'article 13 de la Llei 38/2003, de 17 de novembre, general de subvencions.
b) Complir el que disposa la normativa sobre propietat intel·lectual.
c) Per tal de complir amb el requisit de l'article 55.2 de la Llei 19/2014, de 29 de desembre, de transparència, accés a la informació pública i bon govern, cal adherir-se al codi ètic que figura com a annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
En cas d'incompliment dels principis ètics i regles de conducta, serà d'aplicació el règim sancionador previst a la Llei 19/2014, de 29 de desembre, i les sancions que preveu l'article 84 pel que fa a beneficiaris de subvencions públiques, sens perjudici d'aquelles altres possibles conseqüències previstes a la legislació vigent en matèria de subvencions.
Els Premis Institut d'Estudis de l'Autogovern són incompatibles amb l'obtenció d'altres ajuts, subvencions o premis per a la mateixa finalitat, procedents de qualsevol de les administracions o entitats públiques o privades, estatals o internacionals, amb excepció de les tesis doctorals.
La convocatòria dels premis serà anual per a la categoria "Article" i serà biennal per a les categories "Llibre" i "Tesi doctoral", coincidint amb els anys imparells.
Dotació econòmica i guardó dels premis
5.1 La dotació econòmica dels premis s'establirà a la convocatòria corresponent.
5.2 A més del premi econòmic, els premiats rebran un guardó que consistirà en un diploma de 40x30 centímetres, serigrafiat a tres tintes, amb el nom del premiat, i un relleu, presentat en carpeta negra serigrafiada a una cara, a una tinta.
Sol·licituds i període de presentació
6.1 La sol·licitud de participació al premi, d'acord amb el model normalitzat, l'ha de formalitzar la persona que presenta el treball a la convocatòria del premi.
6.2 La sol·licitud i la documentació annexa es presentarà per mitjans electrònics a través de la pàgina web de Tràmits Gencat ( tramits.gencat.cat ).
6.3 La identificació i la signatura electrònica de les persones que participin en la convocatòria del premi es faran a través dels sistemes d'identificació i signatura electrònica admesos per la Seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones que presentin les sol·licituds per mitjans telemàtics, es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
En el cas que la persona sol·licitant no disposi de signatura electrònica avançada, un cop emplenada i enviada la sol·licitud per mitjans electrònics des de la pàgina web de Tràmits Gencat, haurà de descarregar i d'imprimir el document de justificant de recepció que es generarà automàticament, signar-lo i fer-lo arribar, en el termini de 10 dies hàbils, a l'IEA d'acord amb les previsions de l'article 16.4 de la Llei 39/2015, d'1 d'octubre, del procediment administratiu comú de les administracions públiques.
6.4 El formulari de sol·licitud es pot descarregar des de la pàgina web de Tràmits Gencat [URL].
6.5 Les sol·licituds efectuades per mitjans electrònics es consideren presentades davant l'Administració de la Generalitat de Catalunya quan s'enregistrin en el Registre Telemàtic de la Generalitat de Catalunya a través de Tràmits Gencat i quedi constància a l'assentament d'entrada de les dades següents: número de registre d'entrada, data i hora de presentació, tipus de document i assumpte, identificació de la persona sol·licitant o de la persona representant, i identificació de l'òrgan al qual s'adreça la sol·licitud.
6.6 En el cas que es produeixi una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
6.7 L'acreditació dels requisits indicats en aquesta ordre de bases es realitzarà mitjançant l'aportació de la documentació que se sol·licita en les bases i les corresponents acreditacions i declaracions que s'incorporaran al formulari de sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de participació al premi deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
La presentació de la sol·licitud de participació al premi faculta l'IEA per comprovar la conformitat de les dades o documents que s'hi contenen o es declaren, des de la finalització del termini de presentació de les sol·licituds.
No obstant, si en el moment de la presentació de la sol·licitud el sol·licitant s'oposa expressament a donar el seu consentiment perquè l'IEA realitzi la consulta i comprovació, haurà d'aportar la documentació acreditativa corresponent pels mitjans establerts.
El termini de presentació de sol·licituds s'establirà en la convocatòria corresponent.
Documentació a presentar en el moment de fer la sol·licitud de participació
Juntament amb el formulari de sol·licitud de participació, els sol·licitants hauran d'annexar el fitxer electrònic en format PDF del treball que es presenta.
Tramitació i procediment de concessió
8.1 L'òrgan instructor és l'Institut d'Estudis de l'Autogovern, i correspon a la persona titular del Departament de la Presidència atorgar els premis a què es refereixen aquestes bases.
8.2 Si la sol·licitud no reuneix els requisits que estableixen aquestes bases, es requerirà al sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 68.1 de la Llei 39/2015, d'1 d'octubre, del procediment administratiu comú de les administracions públiques.
8.3 L'IEA podrà requerir a les persones sol·licitants que aportin la documentació complementària que consideri necessària per acreditar les dades que figuren en la sol·licitud.
8.4 El requeriment s'efectuarà a través del Tauler electrònic de l'Administració de la Generalitat de Catalunya ( tauler.gencat.cat ), i el termini de deu dies establert es comptarà a partir de l'endemà d'aquesta publicació.
En resposta als requeriments de documentació, les persones sol·licitants hauran d'aportar la documentació requerida, dins del termini establert, per mitjans electrònics a través de la pàgina web de Tràmits Gencat ( tramits.gencat.cat ).
9.1 Les sol·licituds seran avaluades per un jurat format per:
a) La persona a càrrec de la direcció de l'IEA, que el presidirà.
b) La persona a càrrec de l'Àrea de Recerca de l'IEA, que actuarà com a secretari/ària.
c) Tres professors/ores universitaris/àries de l'àmbit de les ciències socials, designats pel director/a de l'IEA.
En la designació de les persones membres del jurat s'atendrà al principi de representació paritària d'homes i dones en la mesura de les possibilitats.
Les actuacions dels membres del jurat es dividiran en dues fases, i consistiran d'una banda en l'anàlisi i valoració dels treballs presentats, l'elaboració de la proposta de resolució de concessió del premi, i d'una altra banda en la participació en la reunió per a la discussió i elaboració de la proposta final de resolució de concessió.
El jurat ha d'ajustar el seu funcionament a la normativa aplicable als òrgans col·legiats de l'Administració de la Generalitat de Catalunya.
Els membres externs del jurat que no pertanyin a l'Administració de la Generalitat de Catalunya, en la seva condició d'avaluadors, tenen dret a percebre les remuneracions que fixi el director/a de l'Institut, de conformitat amb la normativa vigent en matèria de contractes del sector públic.
El premi a cada categoria s'atorgarà a l'obra que assoleixi la puntuació més alta a partir dels criteris de valoració establerts per a cada categoria (bases 9.2, 9.3 i 9.4).
En cas d'empat es podrà atorgar ex aequo.
9.2 Criteris de valoració de la categoria "Llibre".
e) Impacte acadèmic de la publicació en funció de l'editorial (fins a 5 punts).
9.3 Criteris d'avaluació de la categoria "Article"
e) Impacte acadèmic de l'article en funció de l'índex d'impacte de la revista que publica l'article (fins a 5 punts).
9.4 Criteris d'avaluació de la categoria "Tesi doctoral".
c) Originalitat de l'enfocament i de les aportacions (fins a 10 punts).
9.5 La puntuació mínima per a la concessió del premi és de 21 punts.
9.6 Un cop examinats els treballs presentats, el Jurat elaborarà la proposta de resolució del premi, que serà motivada.
Si el Jurat ho creu oportú, el premi podrà ser declarat desert motivadament en cas que cap dels treballs presentats aconsegueixin la puntuació mínima establerta a la base 9.5.
El jurat elevarà la seva proposta de resolució de concessió del premi a la persona titular del Departament de la Presidència, a través de l'òrgan instructor del procediment.
La persona titular del Departament de la Presidència resoldrà el procediment en el termini màxim de 6 mesos a comptar des de l'endemà de la data de publicació de la convocatòria corresponent.
L'exposició pública de la resolució del procediment, degudament motivada d'acord amb els criteris de valoració continguts en les bases 9.2, 9.3 i 9.4 s'efectuarà en el Tauler electrònic de l'Administració de la Generalitat de Catalunya accessible des de la Seu electrònica [URL].
La resolució de concessió es publicarà al Diari Oficial de la Generalitat de Catalunya.
L'import corresponent al premi es farà efectiu en un únic lliurament a partir de la data de notificació de la resolució prevista a la base 10, un cop el premiat presenti l'imprès de sol·licitud de transferència bancària degudament emplenat i verificat per l'entitat bancària.
El diploma a què fa referència la base 5, corresponent al guardó dels premis, serà entregat als premiats en un acte públic de concessió dels premis.
De conformitat amb l'article 95 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, les persones beneficiàries d'aquests premis tenen les obligacions següents:
a) Complir les condicions establertes en aquestes bases reguladores dels premis.
b) En el cas dels llibres i articles, comunicar a l'Institut d'Estudis de l'Autogovern l'obtenció d'altres ajuts o recursos econòmics per a la mateixa finalitat, procedents de qualsevol de les administracions o entitats públiques o privades, nacionals o internacionals.
Aquesta comunicació s'ha de fer tan aviat com es conegui i, en tot cas, abans de la publicació de la resolució d'atorgament, als efectes de la incompatibilitat establerta a la base 3.
c) Facilitar tota la informació que la Intervenció General de la Generalitat, la Sindicatura de Comptes o d'altres òrgans competents requereixin, d'acord amb la normativa de la Generalitat en matèria de subvencions.
Les persones beneficiàries cediran gratuïtament a l'IEA, de manera no exclusiva, els drets de reproducció, distribució, comunicació pública i transformació de la respectiva obra o tesi doctoral premiades, amb finalitat no lucrativa, en tots els formats, inclosa la publicació a internet, per a un àmbit territorial universal i per a un període de dos anys a comptar des de la data de concessió del respectiu premi.
Pel que fa a les obres premiades que siguin publicades amb posterioritat a la concessió del premi, caldrà fer menció que l'obra ha estat premiada per l'IEA.
En tot el que no es reguli expressament en aquestes bases, regeixen les disposicions que siguin aplicables a la figura dels premis, del capítol IX del Text refós de la Llei de finances públiques de Catalunya; els preceptes bàsics de la Llei 38/2003, de 17 de novembre, general de subvencions; i el Reglament de la Llei 38/2003, de 17 de novembre, general de subvencions.
També hi són d'aplicació la Llei 26/2010, de 3 d'agost, de règim jurídic i de procediment de les administracions públiques de Catalunya i la Llei 39/2015, d'1 d'octubre, del procediment administratiu comú de les administracions públiques.